**ILTAKOULU RY  PÖYTÄKIRJA**

**HALLITUKSEN KOKOUS 7/2019**

**Paikka: Pinni A Ylävitonen**

**Aika: tiistai 2.4.2019 kello 16.00**

**Paikalla:**

Samuel Jokela, puheenjohtaja

Juulia Hietala, sihteeri

Aino Uutela

Emilia Kautto   
Emmi Nieminen

Henna Hurskainen  
Jasmin Rikkonen

Karoliina Vaakanainen

Kiia Karvonen s*aapui 16.06.*

Juulia Järvenpää

1. **Kokouksen avaaminen**

Avataan kokous klo 16.03.

1. **Kokouksen laillisuus ja päätösvaltaisuus**

Todetaan kokous lailliseksi ja päätösvaltaiseksi.

1. **Kokouksen pöytäkirjantarkastajien valinta**

Valitaan kokouksen pöytäkirjantarkastajiksi Juulia Järvenpää ja Emilia Kautto.

1. **Kokouksen esityslistan hyväksyminen**

Hyväksytään esityslista.

1. **Ilmoitusasiat ja posti**

a) Palaute hallitukselle

Tullut palautetta Instagramin käytöstä, siitä toivotaan aktiivisempaa ja sisällön toivottiin jatkossa olevan viihteellisempää ja ihmiskeskeisempää, eikä niin asiapainotteista.

Tullut palautetta, että yhteisöllisyyttä, avoimuutta ja läpinäkyvyyttä on rikottu, koska ajatuksia herättänyttä feminismikeskustelua ei ole nostettu uudestaan alustalle ja sitä ei käsitellä itsessään kevätkokouksessa, vaan ainoastaan yleistä poliittista riippumattomuutta. Hallitus on samaa mieltä siitä, että kevätkokous ei ole demokraattinen foorumi keskustella asiasta pienen osallistujamäärän vuoksi.

Asiaa olisi sen sijaan voinut ruotia virallisesti hallituksen kokouksessa eikä vain epävirallisesti, vaikka konsensusta on ollut siitä, että syyskokouksessa käsitellään asia virallisesti ja laajamittaisesti. Ongelma on syntynyt siitä, että ei olla kommunikoitu mitä asiasta ollaan keskusteltu ja miten asia on tarkoitus käsitellä. Laitetaan tiivistelmään tarkemmin kevätkokouksessa käsitellyt asiat.

*Kiia saapui 16.06.*

1. **Sähköiset päätökset**

a) Emmi Nieminen esittää 20.3. että maksetaan seuraavat laskut ja korvaukset:

1. Arttu Rintaselle varainhankintaillan tarjoiluista 32,74 euroa
2. Jasmin Rikkoselle 60 euroa Jasminin ja Karoliinan osallistumisesta VOO ry:n vuosijuhlille
3. Tampereen pursiseuralle 550 euroa juomapelirundin tilavuokrasta

Esitykset hyväksyttiin.

b) Samuel esittää 20.3. että lähdemme tukemaan ilmastolakkoa. Esitys hylättiin.

c) Elmeri Vasamies esittää 23.3. että ostetaan Patinan kanssa Iltakoululle kiintiömäärä (15) lippuja Akateemiseen Aurajokilaivuritutkintoon. Esitys hyväksyttiin.

d) Elmeri Vasamies esittää 25.3. että ostetaan Wappulovea varten 250 eurolla uv-maaleja ja rannekkeita. Esitys hyväksyttiin.

e) Jasmin Rikkonen esittää 1.4. että ostetaan ruotsinlaivasimulaatioon noin 10 euron arvoinen diskopallo, jota voidaan sitten hyödyntää myöhemmissäkin tapahtumissa. Esitys hyväksyttiin.

1. **Talous** 
   1. Taloustilanne

Taloustilanne tällä hetkellä 13 621,75 euroa.

* 1. Laskut ja korvaukset

Ehdotetaan että maksetaan seuraavat laskut ja korvaukset:

1. Karoliina Vaakanaiselle IK Keilaa tapahtuman keilaratojen maksu
2. Malviina Heinälle kekkostarvikkeista 17,84 euroa
3. Suvi Niemiselle laminointipapereista vappu- ja fuksipasseja varten 17,99 euroa

Hyväksytään korvaukset ja laskut.

* 1. Budjettikokous

Pidettiin budjettikokous, jotta jokainen on varmasti perillä oman sektorinsa budjetista ja vuoden tulevista menoista. Drivesta löytyy tiivistelmä ja jokainen käy vielä tällä viikolla tutustumassa asiakirjaan.

1. **Kevätkokous**

a) Ponnet

Hallituksen pitää implementoida siirtovaalitapa ja tehdä tarkat ohjeet. Samuel ottaa asian hoidettavakseen.

Pysyvä työjärjestys, johon ollaankin jo siirrytty.

Tehdään suljetusta lippuäänestystä helpompi.

Jatkossa toimintasuunnitelman lisäksi jatkuva toiminnankuvaus.

b) Jäsenrekisteri

Jäsenrekisteriä alettu siivoamaan. Selvisi että pitää erottaa suuri määrä jäseniä, joka tehdään vasta syyskokouksessa. Selvitetään millä perusteella vanhat hallitukset ovat erottaneet jäseniä.

c) Kokouksen työjärjestys

Kaikki hallituksesta ovat tutustuneet kevätkokouksen esityslistaan. Toiminnantarkastussuunnitelma toimitetaan vasta kokoukseen. Toiminnantarkastajat eivät pääse paikalle.

d) Varainhankinta

Samuel tekee tiivistelmän kevätkokousta varten.

1. **Edustustehtävät**

Reilun kaupan messu oli onnistunut kuten myös iltajuhla. Vuosijuhla ovat myös olleet onnistuneita.

1. **Liikunta**

a) Sählyjoukkue

19 henkilöä ilmoitti kiinnostuksena sählyjoukkueeseen järjestetyn kyselyn perusteella. Henna koittaa varata omat sählyvuorot ensivuodelle. Sählyä on tähän mennessä pelattu Boomin ja Staabin kanssa.

b) Jalkapallon OSM

Henna teki kyselyn Facebookissa ja vain kolme osoitti kiinnostuksena OSM-kisoihin, joten ei lähdetä mukaan.

c) Korista ja gangstaräppiä

Kenttä varattu. Vuokrasta tulee iltakoulun osuudeksi 13 euroa.

d) Vappuolympialaiset

Tuli idea vappuolympialaisista ja oltiin varattu jo Sali Atalpalta. Rastinpitäjiä ei kuitenkaan löytynyt, ja talviolympialaisetkaan eivät ole houkutelleet ihmisiä, joten ei järjestetä vappuolympialaisia ollenkaan.

1. **Yhdenvertaisuus ja tutorointi**

a) Tutorsektorin tilannekatsaus

Tutorkokouksia pidetty nyt neljä kertaa, joissa käyty läpi tutorohjeita ja suunniteltu fuksiviikkojen tapahtumia. Tapahtumien sijoittuminen vielä auki, koska ei ole tietoa orientoivista opinnoista jne.

b) Hiiriviikkojen alustava suunnitelma sekä fuksikirje

Järjestetään perinteiset tapahtumat, mutta uudistetaan osaa tapahtumista. Uusina tapahtumina piknik ja luontoretki. Fuksimökistä voisi tehdä yön yli kestävän tapahtuman.

Vaikka yliopisto lähettää kaikille fuksikirjeen, Iltakoulu voi lähettää myös omansa.

c) Hiiriviikkojen tapahtumien ehdollisuus

Toimintasuunnitelmassa on nimetty tapahtumia, joita on järjestettävä fuksiviikoilla. Esimerkiksi fuksimökki on todella hintava, joten näistä tapahtumista olisi hyvä pyrkiä tekemään ehdollisia syyskokouksessa.

**12. Varainhankinta**

Varainhankintatoimikunnan ja koordinaattorin rekrytointi mahdollisimman pian. Kysytään Joakimilta, joka oli osoittanut kiinnostusta varainhankintakoordinaattorin tehtävään. Kysytään lisäksi Artulta, haluaako hän varainhankintakoordinaattorin koko hallituskaudeksi vai vain hänen poissaolonsa ajaksi. Kun koordinaattori on valittu, rekrytoidaan työryhmä.

**13. Valmennuskurssi**

Osallistujia nyt 27 ja materiaalipaketteja ostettu viisi.

**14. Työelämä ja alumni**

a) Excu 3.4.

Tullut peruuntumisia viime hetkellä, eli voisi jatkossa painottaa sitoutumista koska vierailukohteet panostavat myös meihin paljon. Lähtö on todella aikaisin eli 5.20.

b) Kevään alumnitapahtuma

Järjestetään 18.5. Juulia selvittää, jos saataisiin tuutoreita pitämään rastia. Voisi myös kysyä mahdollisia halukkaita iltakoululla on asiaa -ryhmässä.

**15. Kulttuuri**

a) Viiniä sohvalla Aki Luoto 10.4.

Akille ostetaan muutama Ipa ja tapahtumaan ainakin kaksi viinitonkkaa. Nyt on noin kymmenen ilmoittautumista. Mainostetaan tapahtumaa sosiaalisessa mediassa aktiivisemmin. Interaktiolta kyseltiin, jos he saisivat osallistua tapahtumaan. Päätettiin, että jos tapahtuma ei mene täyteen ilmoitetaan Interaktiolle, että he saavat halutessaan tulla mutta viinitarjoilu ei valitettavasti koske heitä.

b) GOT-teemailta 15.4.

Suunnitteluryhmä muodostettu. Luvassa ainakin joukkuevisailua sekä palkinto.

c) Brunssi Klubilla & Lenin-museo 17.4.

Tapahtuma on nyt Breakfast at Lenin’s. Aamupala Puistossa ja vierailu Lenin museossa. Voi osallistua molempiin tai vain jompaankumpaan.

d) Pubiryömintä 29.4.

Tehtävät suunniteltuina ja eventti ulkona. Rahaa tarvitaan vain palkintoon.

**16. Koulutuspolitiikka**

Emilia ja Samuel olivat dekaanin kanssa syömässä, ohjelmassa oli matalan kynnyksen keskustelua. Johtamisen ja talouden tiedekuntaan pitää nimetä koulutuksen ohjausryhmään kaksi jäsentä. Staabissa ja Boomissa jäsenet ovat puheenjohtaja ja kopo, joten nimetään myös Iltakoululta Emilia ja Samuel. Kyselyä laitettiin myös yleiseen hakuun mutta ei löytynyt kiinnostuneita.

Konfliktinratkaisusimulaatiosta ei vieläkään uutta tietoa.

**17. Kehitysyhteistyö ja kansainvälisyys**

Tutorkoulutukset ovat ensiviikolla. Sähköpostilistat eivät ole kunnolla toimineet. Johdon kv-vastaava on nyt erotettu ja järjestetään avoin haku paikkaa varten.

**18. Viestintä**

a) Nettisivujen päivitys

Lotta tapaa Eevan lähipäivinä, jotta saadaan nettisivujen remontti käyntiin.

Sosiaalisessa mediassa oli tullut viestiä politiikan tutkimuksen opintoalaan liittyen. Annetaan Emilian numero, jolle yhteyttä ottanut henkilö voi soittaa.

**19. Menneet tapahtumat**

a) St Patrick’s day sitsit 21.3.

Tapahtuma oli onnistunut. Osallistujia oli yhteensä 150 seitsemästä eri ainejärjestöstä.

b) Poikkitieteellinen juomapelirundi 26.3.

Tapahtumasta tuli paljon hyvää palautetta. Joukkueita oli 16, joista yksi koostui myös vaihtareista. Tapahtumasta tehtiin palautelomake, jonka perusteella järjestetään uudestaan. Ajankohta oli tosin hieman huono. Eli jatkossa vuokrataan isompi tila ja järjestetään paremmalla ajankohdalla.

c) Iltakoulu keilaa 1.4.

Osallistujia oli kahdeksan. Tapahtuma oli onnistunut.

*Kokoustauko klo 18-18.03.*

**20. Tulevat tapahtumat**

a) Vappuviikot

Vappupassit on tehty ja Markus lupasi hoitaa grafiikan. Perjantaina passit tulostetaan ja laminoidaan. Vappupasseja tehdään yhteensä 100 kappaletta.

Tapahtumatoimikunta on ollut hyvin aktiivinen. Pidetään vapun jälkeen virkistäytyminen heille kiitokseksi.

Vappuviikkojen ohjelma:

1. PIIRI: HIMO & SAITURIT   
MA 8.4. pubivisa TIPSYn kanssa.  
TI 9.4. Munajahti Mixeissä Patinan & SOS ry:n kanssa. Järjestetään Toas Ilmarilla etkot.  
KE 10.4. Viiniä sohvalla, Euroviisu edition by Aki Luoto.   
TO 11.4. Vappuetkoilua Hervannassa. Rastia pitämässä Elmeri, Juulia ja Emilia.

PE 12.4. Breakfast at Lenin’s. Aamupala puistossa ja vierailu Lenin-museoon.   
  
2. PIIRI: SYNNILLINEN RAKKAUS & AHMATIT  
MA 15.4. Game of Thrones -teemailta.  
TI 16.4. WappuLove Roskassa. Maalit, haalarimerkit ja flaikut tilattu.   
TO 18.4. Vapun saunailta eli kiirasiltama klo 18 eteenpäin. Koristellaan tila kynttilöillä ja punaisella värillä.   
PE 19.4 Poikkitieteellinen Beer Pong -turnaus. Mukana Iltakoulu, Staabi, Patina ja Interaktio. Messukylässä klo 18 alkaen. Jatkot blumessa, koitetaan saada sisäänpääsy opiskelijaystävälliseksi.   
LA-SU 20.-21.4. Vappumökki. Yritetään saada karaokelaitteet mukaan.   
  
3. PIIRI: TUHLAAJAT & HAASKAAJAT  
MA 22.4. Katukorista ja gangstaräppiä Interaktion & MAGS:in kanssa klo 16-18.  
TI 23.4. Ruotsinlaivasimulaatio. Kaikki tilat varattu. Koristellaan hotellihuoneet teeman mukaisiksi.   
KE 24.4. Särkän märkä ja jatkot Unionissa.  
TO 25.4. Circus Maximus. Järjestetään alustavasti Sorsapuistossa. Eventti ulos torstaina.   
PE 26.4. Valmennuskurssi-iltamat Kummassa.

Pidetään ylimääräinen päivystys 26.4. jotta voi palauttaa vielä passeja.

4. PIIRI: PAHAT KUILUT AKA MALEBOLGE  
MA 29.4. Pubiryömintä Interaktion kanssa. Tänä vuonna ei järjestetä saunaa.   
TI 30.4. Helvettisitsit, jatkoina mietittiin Rodeota. Alustavasti alkuruokana sipsiä, pääruuaksi Saarioisten pizzoja ja jälkiruuaksi munkkia.

1.5. Vappupiknik koskipuistossa klo 12.

b) Akateeminen aurajokilaivatutkinto

Liput ostettu. Lippuja ostettiin 15 kappaletta.

c) Lavatanssibileet

Teekkareihin otettu yhteyttä asian tiimoilta.

**21. Vuosijuhlat**

a) Toimikunta

Sillisbudjettia voi pienentää. Ei mitään uutta.

**22. Muut esille tulevat asiat**

Joonatanilta tullut kyselyä, josko järjestämme eduskuntavaalikatsomon. Hallitus järjestää perinteiset vaaliveikkaukset mutta hallitus ei järjestä katsomoa.

Vaasan markkinointiviestinnän opiskelijoilta tullut viestiä, että he aikovat järjestää Easyfitillä liikuntatapahtuman 11.4. ja kysyivät haluammeko mukaan. Ei lähdetä mukaan koska silloin on wappuetkoilua Hervannassa.

Lexicalta tullut viestiä kyyrpongiin lähtemisestä, joka on kyykän ja beerpongin yhdistelmä. Iltakoulu ei lähde järjestönä mukaan mutta välitetään tieto jäsenistölle tapahtumasta.

**23. Seuraavan kokouksen ajankohta**Seuraava kokous on 17.4. klo 12.

**24. Kokouksen päättäminen**

Päätetään kokous klo 19.05.

Samuel Jokela, puheenjohtaja Juulia Hietala, sihteeri

Juulia Järvenpää, pöytäkirjantarkastaja Emilia Kautto, pöytäkirjantarkastaja